सिंगर औजला व शैरी मान के गीतों पर झूम रहा; बलकौर सिद्धू बोले- सब मिले हुए
Sidhu Moosewala Murder Mastermind; Who is Lawrence Bishnoi Brother Anmol Bishnoi  वह सेल्फी भी लेता नजर आ रहा है। यह वीडियो 16 अप्रैल का बताया जा रहा है।
पंजाबी सिंगर सिद्धू मूसेवाला के कत्ल में शामिल अनमोल अमेरिका में दिखा है। अनमोल मूसेवाला हत्याकांड के मास्टरमाइंड गैंगस्टर लॉरेंस का भाई है। वह पंजाबी सिंगर करण औजला और शैरी मान के शो में पहुंचा हुआ था। सिद्धू मूसेवाला के पिता बलकौर सिंह ने कहा कि सरकार की एक और बात झूठी निकली। ऐसा लगता है कि सब मिले हुए हैं।
बलकौर सिंह ने कहा कि उन्होंने एक रिपोर्ट में अनमोल के दिल्ली पुलिस द्वारा डिटेन करने की बात पढ़ी थी। लेकिन यह बात भी झूठी निकली। उन्हें सरकार पर तरस आ रहा है। सरकार शायद मूसेवाला के दबाव में आकर बोल देती है। पहले गोल्डी बराड़ के अमेरिका में डिटेन होने की बात झूठी निकली। उन्हें विधानसभा के बाहर मिलने का वादा करके सरकार मुकर गई। लॉरेंस का इंटरव्यू कहां हुआ, आज तक सरकार पता नहीं लगवा पाई है।
गौरतलब है कि कैलिफोर्निया के बेकर्सफील्ड में आयोजित कार्यक्रम की वीडियो में अनमोल भी स्टेज पर नजर आ रहा है। वह सेल्फी भी लेता नजर आ रहा है। यह वीडियो बीते 16 अप्रैल की बताई जा रही है। अनमोल के इन सिंगर्स के साथ नजर आना इसलिए ज्यादा अहम है क्योंकि मूसेवाला के कत्ल के मामले में लगातार कुछ पंजाबी सिंगरों पर सवाल उठ रहे हैं। मूसेवाला के माता-पिता भी लगातार ये बात कहते रहे हैं कि उनके बेटे के कत्ल की साजिश में म्यूजिक इंडस्ट्री के लोग भी शामिल हैं।
अनमोल ने गोल्डी बराड़ संग हत्याकांड को अंजाम दिया
पंजाब पुलिस की जांच में सामने आया था कि सिद्धू मूसेवाला के कत्ल की साजिश तिहाड़ जेल में बैठकर लॉरेंस ने रची थी। इसके बाद उसके भाई अनमोल और भांजे सचिन ने कनाडा के गैंगस्टर गोल्डी बराड़ के साथ मिलकर पूरी साजिश को अंजाम दिया। उन्होंने मूसेवाला की रेकी कराई। फिर शूटर्स और उनके लिए हथियारों का इंतजाम किया।
लॉरेंस ने कत्ल से पहले भारत से बाहर भेजा
लॉरेंस की कोशिश थी कि सचिन और अनमोल मूसेवाला का कत्ल करवाएं, लेकिन उसके बाद इस केस में उनका नाम न आए या फिर पुलिस उन्हें अरेस्ट न करे। भाई को बचाने के लिए लॉरेंस ने मूसेवाला का कत्ल करवाने से पहले भाई अनमोल और भांजे सचिन के फेक पासपोर्ट बनवाए और उन्हें बाहर भेज दिया। इसके बाद 29 मई को मूसेवाला की हत्या कर दी गई।
कीनिया से होते हुए अमेरिका पहुंचा अनमोल
लॉरेंस ने भाई अनमोल और भांजे सचिन थापन को एक साथ हत्या से पहले ही नकली पासपोर्ट पर विदेश भिजवा दिया था। थापन और सचिन पहले नेपाल गए थे। वहां से भागे सचिन थापन को तो पुलिस ने अजरबैजान में पकड़ लिया, लेकिन अनमोल दुबई से कीनिया, कीनिया से दुबई और अब अमेरिका पहुंच चुका है।
करण औजला की सफाई की 4 बड़ी बातें
1. कॉमन फ्रेंड ने बुलाया था
सोशल मीडिया पर विरोध होने पर सिंगर करण औजला ने इस पर सफाई भी दी है। करण औजला ने कहा- मुझे नहीं लगा कि मुझे इसकी जरूरत है, लेकिन इतने सारे पोस्ट और संदेशों को देखने के बाद मैं रविवार को बेकर्सफील्ड CA में कार्यक्रम के बारे में स्पष्ट करना चाहता हूं। एक कलाकार के रूप में मुझे और भाई शैरी मान को हमारे कॉमन फ्रेंड के अनुरोध पर एक रिसेप्शन शो में परफॉर्म करने के लिए बुक किया गया था।
2. हमें नहीं पता, शादी में कौन शामिल हो रहा
कलाकार के रूप में, हमें इस बात की जानकारी नहीं होती है कि हमारे द्वारा बुक किए गए शादी के शो में कौन शामिल हो रहा है या किसे आमंत्रित किया जा रहा है। इसलिए मैं शादी के शो करना पसंद नहीं करता। मेरे ध्यान में लाया गया है कि मेरे व भाई शैरी के परफार्म करते समय एक संदिग्ध व्यक्ति पीछे था। जब तक मैंने इन पोस्ट और संदेशों को नहीं देखा तब तक मुझे नहीं पता था कि वह कौन हो सकता है।
3. मैं हर व्यक्ति को नोटिस नहीं करता, शो पर ध्यान देता हूं
एक कलाकार के रूप में मैं अपने प्रदर्शन पर ध्यान केंद्रित करता हूं और शो छोड़ देता हूं। मैं हर व्यक्ति को नोटिस नहीं करता क्योंकि आसपास बहुत से लोग हैं। मैं यह भी कहना चाहूंगा कि कई कैमरे और फोन लगातार रिकॉर्डिंग कर रहे थे और आमतौर पर मैं जहां हूं, वहीं होता हूं। मैं कभी भी जानबूझकर इसमें शामिल नहीं होता या खुद को इस तरह की किसी भी चीज़ से नहीं जोड़ता।
4.मुझे इन चीजों में शामिल न करें
मुझे इन चीजों में शामिल न करें। एक कलाकार के रूप में आप पहले से ही कई चीजों से गुजर रहे हैं जैसा कि आप सभी अब जानते हैं। यह एक विनम्र अनुरोध होगा कि स्थिति को और जटिल न करें। आशा है कि इससे मामला स्पष्ट हो गया होगा।
करण औजला की सोशल मीडिया पोस्ट...
मूसेवाला हत्याकांड से जुड़ी खबरें पढ़ें
सिद्धू मूसेवाला हत्याकांड की फॉरेंसिक जांच:AK47 से मारी गई गोलियां, .30 बोर और 9MM पिस्टल का भी इस्तेमाल
पंजाबी सिंगर सिद्धू मूसेवाला की हत्या में इस्तेमाल हथियारों की फॉरेंसिक जांच रिपोर्ट आ गई है। मूसेवाला की हत्या में AK47 के अलावा .30 बोर और 9 MM पिस्टल का इस्तेमाल हुआ। यह खुलासा मूसेवाला की बॉडी और वारदात की जगह से मिली गोलियों की जांच से हुआ है (पूरी खबर पढ़ें)
लॉरेंस ने मूसेवाला को मारने की कसम खाई थी:तिहाड़ में कहा था- सिद्धू मूसेवाला को नहीं छोड़ूंगा; विक्की मिड्‌डूखेड़ा के कत्ल से नाराज था
पंजाबी सिंगर सिद्धू मूसेवाला के कत्ल का मास्टरमाइंड गैंगस्टर लॉरेंस ही है। उसी ने तिहाड़ जेल में बैठकर इसकी साजिश रची। फिर कनाडा में बैठे गैंगस्टर गोल्डी बराड़ और सचिन थापन की मदद से उसे अंजाम भी दिया। जब विक्की मिड्‌डूखेड़ा का कत्ल हुआ तो लॉरेंस ने जेल में कसम खाई थी कि वह सिद्धू मूसेवाला को जिंदा नहीं छोड़ेगा (पूरी खबर पढ़ें)